En 35-årig mand er anholdt og sigtet for grov vold efter straffelovens paragraf 245, da han fredag aften ved 19-tiden stak en havegreb i underarmen på en jævnalderende mand. De var begge til en fest i en lejlighed på Barfredsvej i Frederikshavn. Det er endnu uvist, hvorfor festen pludselig udviklede sig til tumult og slagsmål, men ifølge vagtchef hos Nordjyllands Politi, Karsten Højrup, opstod der uenigheder om et eller andet. Den 35-årige greb da til en havegreb og ifølge politiets oplysninger, stak han en jævnalderende mand i underarmen med denne. Politiet har anholdt den 35-årige, som fremstilles i grundlovsforhør lørdag med henblik på varetægtsfængsling. Dømmes den 35-årige for grov vold efter den paragraf, han er sigtet for, kan det give fængsel op til seks år. Det er endnu uvist, om den 35-årige erkender sig skyldig i den grove vold.

Opsummering:
En våd aften i en lejlighed på Barfredsvej i Frederikshavn udviklede sig fredag voldsomt, da en af deltagerne pludselig gik amok på en anden og stak ham i armen med en havegreb.